Galterus decanus christianitatis Trianguli omnibus presentes litteras inspecturis salutem in Domino. Noverint universi quod cum controversia verteretur coram nobis apud Triangulum inter Girardum domicellum de Fonteneto sponsum Emeline relicte Johannis militis, ex una parte et monachos Vallis lucentis ex altera, super legato predicti Johannis, ita compositum est inter eos quod assensu predicti Girardi et predicte Emeline, monachi Vallis lucentis pacifice possidebunt duas petias pratorum quorum una petia sita est apud locum qui dicitur la Tochie, reliqua pars sita est apud locum qui dicitur les Fosseiz. Testes hujus laudationis sunt : Stephanus presbiter de Gumeri, Aigulphus presbiter de Teili, Henricus clericus dictus Bos. Ut autem hac laudatio incuncussa permaneat litteras istas sigillo nostro fecimus confirmari. Actum anno Domini M° CC° vicesimo primo mense maio.